|  |  |
| --- | --- |
| ΕΠΩΝΥΜΙΑ ΦΟΡΕΑ: ΣΥΝΔΕΣΜΟΣ ΜΕΛΩΝ ΓΥΝΑΙΚΕΙΩΝ ΣΩΜΑΤΕΙΩΝ ΗΡΑΚΛΕΙΟΥ ΚΑΙ ΝΟΜΟΥ ΗΡΑΚΛΕΙΟΥ  ΠΛΗΡΟΦΟΡΙΕΣ: Κα ΠΑΧΙΑΔΑΚΗ  ΤΑΧ. Δ/ΝΣΗ: ΜΕΡΑΜΒΕΛΟΥ 56  Τ.Κ. 71202  ΤΗΛ: 2810242121  FΑΧ : 2810-242124  E-MAIL[:](mailto:promithies@nosokomeiokalamatas.gr)  info@kakopoiisi.gr | 2 |

**ΔΙΑΚΗΡΥΞΗ (Αριθμ. Πρωτ. 5282)**

**ΑΝΟΙΚΤΟΣ ΔΙΑΓΩΝΙΣΜΟΣ**

**ΓΙΑ ΤΗΝ ΑΝΑΔΕΙΞΗ ΑΝΑΔΟΧΟΥ ΚΑΤΑΣΚΕΥΣΗΣ ΕΡΓΟΥ**

**«Ηλεκτρομηχανολογικές εγκαταστάσεις (συμπληρωματικές εργασίες υδραυλικών εγκαταστάσεων, σύστημα αερισμού, υποδομή πυρόσβεσης και Μηχανολογικός εξοπλισμός -σύστημα πυρόσβεσης, πυρανίχνευσης, κλιματιστικές μονάδες και μικροφωνικής εγκατάστασης-) για τη Δομή Παραμονής Παιδιών: Το σπίτι των Αγγέλων».**

**ΣΥΝΟΠΤΙΚΑ ΣΤΟΙΧΕΙΑ ΔΙΑΓΩΝΙΣΜΟΥ**

|  |  |
| --- | --- |
| ΑΝΑΘΕΤΩΝ | Σύνδεσμος Μελών Γυναικείων Σωματείων Ηρακλείου και νομού Ηρακλείου |
| ΕΙΔΟΣ ΔΙΑΓΩΝΙΣΜΟΥ | Ανοικτός Διαγωνισμός |
| ΠΕΡΙΓΡΑΦΗ ΕΡΓΟΥ | ΑΝΑΔΕΙΞΗ ΑΝΑΔΟΧΟΥ για Ηλεκτρομηχανολογικές εγκαταστάσεις (συμπληρωματικές εργασίες υδραυλικών εγκαταστάσεων, σύστημα αερισμού, υποδομή πυρόσβεσης και Μηχανολογικός εξοπλισμός -σύστημα πυρόσβεσης, πυρανίχνευσης, κλιματιστικές μονάδες και μικροφωνικής εγκατάστασης-) για τη Δομή Παραμονής Παιδιών: Το σπίτι των Αγγέλων. |
| ΧΡΗΜΑΤΟΔΟΤΗΣΗ | Τ.Π. CLLD/LEADER Ν.ΗΡΑΚΛΕΙΟΥ - ΟΤΔ ΑΝΑΠΤΥΞΙΑΚΗΣ ΗΡΑΚΛΕΙΟΥ ΑΑΕ ΟΤΑ ΠΡΟΓΡΑΜΜΑ ΑΓΡΟΤΙΚΗΣ ΑΝΑΠΤΥΞΗΣ (ΠΑΑ) 2014-2020 |
| ΠΡΟΫΠΟΛΟΓΙΣΘΕΙΣΑ ΔΑΠΑΝΗ | **109.445,44€ συμπ/νου ΦΠΑ 24%** |

**Έχοντας υπόψη:**

1. Την ΥΑ με αριθμ. 1337/4-5-2022 (ΦΕΚ Β 2310) «Αντικατάσταση της υπ αρ. 3083/04-08-2021 Πλαίσιο υλοποίησης του Μέτρου 19, Τοπική Ανάπτυξη με Πρωτοβουλία Τοπικών Κοινοτήτων, (ΤΑΠΤοΚ) του Προγράμματος Αγροτικής Ανάπτυξης 2014-2020, υπομέτρα 19.2 και 19.4», η οποία αντικατέστησε την με αριθμ 13215/30-11-2017(B΄4268) υπουργική απόφαση.
2. Την υπ. αριθμ. 674/15-03-2024 (ΦΕΚ 1851/Β/26-3-2024) «1η τροποποίηση της υπ’ αρ. 1337/4.5.2022 απόφασης «Αντικατάσταση της υπ’ αρ. 3083/04-08-2021 υπουργικής απόφασης: Πλαίσιο υλοποίησης του Μέτρου 19, Τοπική Ανάπτυξη με Πρωτοβουλία Τοπικών Κοινοτήτων, (ΤΑΠΤοΚ) του Προγράμματος Αγροτικής Ανάπτυξης 2014-2020, υπομέτρα 19.2 και 19.4” (Β΄3702)» (Β’ 2310)».
3. Την υπ.αριθμ. 1956/13-11-2024 Απόφαση ένταξης της πράξης «Δομή Παραμονής παιδιών ‘’Το σπίτι των αγγέλων’’» με κωδικό ΟΠΣΑΑ 0046154071 στο Πρόγραμμα Αγροτικής Ανάπτυξης (ΠΑΑ) 2014 -2020.
4. Την υπ.αριθμ. 5-17/12/2024 Υπογραφείσα σύμβαση μεταξύ της Ομάδας Τοπικής Δράσης Αναπτυξιακής Ηρακλείου ΑΑΕ ΟΤΑ και του Συνδέσμου Μελών Γυναικείων Σωματείων Ηρακλείου και νομού Ηρακλείου, και το Παράρτημα ΙΙ αυτής με τον εγκεκριμένο προϋπολογισμό και το χρονοδιάγραμμα της πράξης / έργου .
5. Τον Κανονισμό Συμβάσεων Έργων, Προμηθειών και Υπηρεσιών του Συνδέσμου Μελών Γυναικείων Σωματείων Ηρακλείου και Νομού Ηρακλείου.

**ΠΡΟΚΗΡΥΣΣΟΥΜΕ**

Με τη διαδικασία του ανοικτού διαγωνισμού την ανάδειξη αναδόχου εκτέλεσης του έργου «Ηλεκτρομηχανολογικές εγκαταστάσεις (συμπληρωματικές εργασίες υδραυλικών εγκαταστάσεων, σύστημα αερισμού, υποδομή πυρόσβεσης και Μηχανολογικός εξοπλισμός (σύστημα πυρόσβεσης, πυρανίχνευσης, κλιματιστικές μονάδες και μικροφωνικής εγκατάστασης για τη Δομή Παραμονής Παιδιών: Το σπίτι των Αγγέλων» συνολικού προϋπολογισμού εκατό εννέα χιλιάδες τετρακοσίων σαράντα πέντε ευρώ και σαράντα τεσσάρων λεπτών (αριθμητικώς 109.445,44€) **συμπ/νου του ΦΠΑ 24%** με κριτήριο κατακύρωσης την πλέον συμφέρουσα από οικονομική άποψη προσφορά βάσει τιμής, σύμφωνα με τις κάτωθι προδιαγραφές:

**Α. ΤΕΧΝΙΚΗ ΠΕΡΙΓΡΑΦΗ**

***Α.1.ΤΕΧΝΙΚΗ ΠΕΡΙΓΡΑΦΗ ΕΡΓΟΥ***

Οι Ηλεκτρομηχανολογικές εργασίες που απαιτούνται, στο κτίριο του Συνδέσμου εντός του οικισμού Άνω Αρχανών του Δήμου Αρχανών – Αστερουσίων και την πλήρη σύμφωνα με τους κανονισμούς άριστη λειτουργία του, είναι οι παρακάτω εργασίες:

**ΕΓΚΑΤΑΣΤΑΣΗ ΑΕΡΙΣΜΟΥ**

Η εγκατάσταση περιλαμβάνει την πλήρη κατασκευή του αερισμού δεδομένου ότι αυτός θα τοποθετηθεί εντός της ψευδοροφής και θα χρειαστεί να γίνει σε μία φάση, πριν από την κατασκευή της ψευδοροφής δηλαδή,

1. Την κατασκευή και τοποθέτηση δικτύου αεραγωγών για την ανανέωση του αέρα εντός του κτιρίου, στο Υπόγειο, στο Ισόγειο και στον Α όροφο.
2. Τοποθέτηση των στομίων σε τοίχους και ψευδοροφές.
3. Την υποστηρικτική ηλεκτρική εγκατάσταση αερισμού με την εγκατάσταση καλωδιώσεων τροφοδοσίας ρεύματος στους διάφορους ανεμιστήρες, τα FAN SECTIONS και των στοιχείων (χειριστήρια) ελέγχου της λειτουργίας αυτών.
4. Τους διάφορους ανεμιστήρες με τα τεχνικά χαρακτηριστικά τους που καταγράφονται στα σχέδια της εγκεκριμένης μελέτης αερισμού και τα χειριστήρια αυτών.

**ΕΓΚΑΤΑΣΤΑΣΗ ΚΛΙΜΑΤΙΣΜΟΥ – ΘΕΡΜΑΝΣΗΣ**

Προβλέπεται εγκατάσταση θέρμανσης – κλιματισμού με τοπικές μονάδες ψευδοροφής τύπου κασέτας σε κάθε χώρο, οι οποίες συνεργάζονται με μία κεντρική κλιματιστική μονάδα που τοποθετείται στο δώμα του Α Ορόφου. Το σύστημα κλιματισμού είναι τύπου VRV. **Απαραίτητες Εργασίες Υποδομής:**

1. Να γίνει η εγκατάσταση του δικτύου ψυκτικών σωληνώσεων εντός της ψευδοροφής σε κάθε επί μέρους χώρο, από χαλκοσωλήνες με μόνωση.
2. Εγκατάσταση καλωδιώσεων για την παροχή ρεύματος σε κάθε τοπική κλιματιστική μονάδα καθώς και στην Κεντρική Κλιματιστική Μονάδα.
3. Εγκατάσταση καλωδιώσεων δικτύου επικοινωνίας (EIB-BUS) μεταξύ των τοπικών μονάδων κλιματισμού, με τα οπτικά χειριστήρια, και με την Κεντρική Κλιματιστική Μονάδα

**ΥΔΡΑΥΛΙΚΑ ( Ύδρευση – Αποχέτευση)**

Προβλέπεται και έχει αποπερατωθεί η υδραυλική και αποχετευτική εγκατάσταση για τρία λουτρά με μπανιέρα, λεκάνη, μπιντέ, νιπτήρα κ.λ.π.

Επίσης προβλέπεται και έχει αποπερατωθεί, η υδραυλική και αποχετευτική εγκατάσταση για δυο WC γραφείων καθώς και υδραυλική – αποχετευτική εγκατάσταση κουζίνας, με τον εξοπλισμό τους σε είδη υγιεινής.

Επίσης υδραυλική και αποχετευτική εγκατάσταση των WC νηπίων στο Ισόγειο του κτιρίου η οποία εχει αποπερατωθεί με τα είδη υγιεινής τοποθετημένα.

Για την πλήρη λειτουργία των παραπάνω είναι απαραίτητο να γίνουν οι παρακάτω επιπλέον εργασίες:

**α. Εργασίες υποδομής**

1. Κατασκευή των κεντρικών δικτύων διανομής ζεστού – κρύου νερού τα οποία θα αναχωρούν από το μηχανοστάσιο του Υπογείου προς τα λουτρά, WC, κουζίνα και λοιπούς χώρους όπου απαιτείται σύμφωνα με την εγκεκριμένη μελέτη.
2. Κατασκευή των κεντρικών δικτύων αποχέτευσης των λυμάτων από τα λουτρά, WC, κουζίνα κ.λ.π. χώρους, τα οποία θα οδηγηθούν προς τον υπάρχον βόθρο, στον αίθριο χώρο. Στο φρεάτιο του βόθρου θα πρέπει να υπάρχει πρόβλεψη για ηλεκτρική και υδραυλική σύνδεση μελλοντικά μέχρι (2) αντλιών λυμάτων και θα πρέπει να κατασκευαστεί δίκτυο σωλήνωσης ΡΕ Φ90mm με αναμονή στον περιβάλλοντα χώρο η οποία θα ξεκινά από το φρεάτιο του βόθρου, και θα καταλήγει στην άκρη του οικοπέδου για σύνδεση μελλοντικά με το αποχετευτικό δίκτυο πόλεως. Επίσης θα πρέπει να προβλεφθεί παροχή ρεύματος ισχύος, για δύο αντλίες, καθώς και σύστημα αυτοματισμού για ειδοποίηση πιθανής υπερχείλισης του φρεατίου, με σειρήνα και οπτική ένδειξη βλάβης της αντλίας σε κατάλληλο πίνακα ελέγχου στο Υπόγειο.
3. Δίκτυο εγκατάστασης ύδρευσης για την πλήρωση της δεξαμενής νερού ύδρευσης – πυρόσβεσης, καθώς και ένα φρεάτιο με το υδρόμετρο στο όριο του οικοπέδου.
4. Ένα φρεάτιο συλλογής των διαρροών νερού στον χώρο του μηχανοστασίου διαστάσεων 50Χ50Χ60 εκατ. στο οποίο θα τοποθετηθεί αντλία ακαθάρτων, καθώς και το δίκτυο σωληνώσεων για την απομάκρυνση τους προς αίθριο χώρο ή σε εσχάρα όμβριων. Επίσης θα πρέπει να προβλεφθεί παροχή ρεύματος ισχύος, καθώς και σύστημα αυτοματισμού για ειδοποίηση πιθανής υπερχείλισης του φρεατίου, με σειρήνα και οπτική ένδειξη βλάβης της αντλίας σε κατάλληλο πίνακα ελέγχου στο Υπόγειο.
5. Ένα φρεάτιο συλλογής με αντλία λυμάτων - ακαθάρτων στον χώρο των πλυντηρίων για την συλλογή και απομάκρυνση των λυμάτων πλυντηρίων προς τον κεντρικό βόθρο στον αίθριο χώρο. Επίσης θα πρέπει να προβλεφθεί παροχή ρεύματος ισχύος, καθώς και σύστημα αυτοματισμού για ειδοποίηση πιθανής υπερχείλισης του φρεατίου, με σειρήνα και οπτική ένδειξη βλάβης της αντλίας σε κατάλληλο πίνακα ελέγχου στο Υπόγειο.
6. Ένα φρεάτιο συλλογής λυμάτων στο πεζοδρόμιο δίπλα στην κεντρική είσοδο του κτιρίου, από το οποίο τα λύματα θα οδεύουν προς το δίκτυο αποχέτευσης πόλεως με την βοήθεια αντλίας λυμάτων. Επίσης στο φρεάτιο αυτό να προβλεφθεί παροχή ρεύματος ισχύος, καθώς και σύστημα αυτοματισμού για ειδοποίηση πιθανής υπερχείλισης με σειρήνα και οπτική ένδειξη βλάβης της αντλίας με κατάλληλο αυτοματισμό λειτουργίας και με προστασία έναντι υπερχείλισης.
7. Θα χρειαστεί να κατασκευαστεί μια εσχάρα όμβριων υδάτων στην έξω πόρτα του υπογείου που συγκοινωνεί με τον βορινό περιβάλλοντα χώρο και επί πρόσθετα ένα φρεάτιο μέσα στην σχάρα για την συλλογή και απομάκρυνση τους με μια αντλία ακαθάρτων. Επίσης στο φρεάτιο αυτό να προβλεφθεί παροχή ρεύματος ισχύος, καθώς και σύστημα αυτοματισμού για ειδοποίηση πιθανής υπερχείλισης με σειρήνα και οπτική ένδειξη βλάβης της αντλίας με κατάλληλο αυτοματισμό λειτουργίας και με προστασία έναντι υπερχείλισης.
8. Ηλεκτρική εγκατάσταση παροχής ρεύματος ισχύος στις δύο αντλίες λυμάτων - ακαθάρτων καθώς και από ένα σύστημα αυτοματισμού προστασίας σε κάθε αντλία, από υπερχείλιση των φρεατίων από βλάβη των αντλιών, με σειρήνα προειδοποίησης.
9. Ηλεκτρική εγκατάσταση καλωδιώσεων παροχής ρεύματος στον πίνακα του πιεστικού συγκροτήματος ύδρευσης.
10. Παροχή ρεύματος ισχύος στον πίνακα ελέγχου της εξοικονόμησης ενέργειας του συγκροτήματος παραγωγής Ζ.Ν.Χ., καθώς και τις καλωδιώσεις των αισθητηρίων στους ηλιακούς καθρέπτες και στα μπόιλερ.
11. Κατασκευή των κολεκτέρ διανομής Ζεστού και Κρύου νερού και η σύνδεση των δικτύων με τα μπόιλερ με τα απαραίτητα εξαρτήματα σύνδεσης και διανομής.
12. Ένα ηλεκτρικό πίνακα αυτοματισμού και ελέγχου της παραγωγής ζεστού νερού χρήσης με δυνατότητα παραγωγής από τους ηλιακούς καθρέπτες, αλλά και από το δίκτυο ρεύματος (ΔΕΗ).
13. Το μονωμένο δίκτυο σωληνώσεων της σύνδεσης των ηλιακών καθρεπτών από το δώμα του ισογείου προς το μηχανοστάσιο, για την σύνδεση με τα μπόιλερ.
14. Να ελεγχθεί η στάθμη των σωληνώσεων αποχέτευσης των λυμάτων του υπογείου που έχουν τοποθετηθεί στο έργο, καθώς και η κλίση τους προκειμένου να διαπιστωθεί αν το φρεάτιο – βόθρος που ευρίσκεται στο αίθριο του κτιρίου μπορεί να αξιοποιηθεί με ασφάλεια χωρίς η τυχόν υπερχείλιση από λύματα ή όμβρια να προξενήσει ανεπανόρθωτη ζημία στο κτίριο.

***Α.2. ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ΕΓΚΕΚΡΙΜΕΝΟΣ ΠΡΟΫΠΟΛΟΓΙΣΜΟΣ ΠΡΑΞΗΣ** | | | | | | | | |
| **ΟΜΑΔΑ** | **Α/Α** | **ΠΕΡΙΓΡΑΦΗ ΔΑΠΑΝΗΣ / ΕΡΓΑΣΙΑΣ** | **ΜΟΝΑΔΑ ΜΕΤΡΗΣΗΣ** | **ΠΟΣΟΤΗΤΑ** | **ΤΙΜΗ ΜΟΝΑΔΟΣ** | **ΣΥΝΟΛΟ** | **ΦΠΑ** | **ΣΥΝΟΛΙΚΟ ΚΟΣΤΟΣ** |
| **2. ΚΤΙΡΙΑ - ΕΓΚΑΤΑΣΤΑΣΕΙΣ ΚΤΙΡΙΩΝ - ΕΡΓΑ ΥΠΟΔΟΜΗΣ ΚΑΙ ΠΕΡΙΒΑΛΛΟΝΤΟΣ ΧΩΡΟΥ** | | | | | | | | |
| ΥΔΡΑΥΛΙΚΕΣ ΕΓΚΑΤ/ΣΕΙΣ ΠΛΗΡΕΙΣ | 17.10 | Άλλο: Συμπληρωματικές εργασίες υδραυλικών εγκαταστάσεων | αποκοπή | 1 | 10.408,06 | 10.408,06 | 2.497,95 | 12.906,01 |
| ΨΥΞΗ - ΘΕΡΜΑΝΣΗ | 18.09 | Άλλο: Σύστημα αερισμού κτιρίου | αποκοπή | 1 | 12.315,90 | 12.315,90 | 2.955,82 | 15.271,72 |
| ΆΛΛΕΣ ΕΡΓΑΣΙΕΣ | 23.02 | Άλλο: Υποδομή πυρόσβεσης | αποκοπή | 1 | 9.351,78 | 9.351,78 | 2.244,43 | 11.596,21 |
| **ΣΥΝΟΛΟ ΚΤΙΡΙΩΝ - ΕΓΚΑΤΑΣΤΑΣΕΩΝ ΚΤΙΡΙΩΝ - ΕΡΓΩΝ ΥΠΟΔΟΜΗΣ ΚΑΙ ΠΕΡΙΒΑΛΛΟΝΤΟΣ ΧΩΡΟΥ** | | | |  |  | **32.075,74** | **7.698,20** | **39.773,94** |
| **3. ΜΗΧΑΝΟΛΟΓΙΚΟΣ ΕΞΟΠΛΙΣΜΟΣ / ΕΞΟΠΛΙΣΜΟΣ ΑΠΕ** | | | | | | | | |
| Μ.Ε. | 1 | Αντλητικό συγκρότημα πυρόσβεσης παροxής 40 m3/h μανομετρικού ύψους 70 m Σ.Υ. αποτελούμενο από δύο ηλεκτροκίνητες, αντλίες παροxής 40 m3/h μανομετρικού ύψους 70 m Σ.Υ. έκαστη και μία αντλία Jokey πλήρης εγκατάσταση, σύνδεση με τα δίκτυα πυρόσβεσης και παράδοση σε κανονική λειτουργία. | Τεμαχ | 1,00 | 22.703,70 | 22.703,70 | 5.448,89 | 28.152,59 |
| Μ.Ε. | 2 | Πυροσβεστήρας κόνεως τύπου Ρα, φορητός γομώσεως 6 kg πλήρης με το αντίστοιχο στήριγμα αναρτήσεώς του στον τοίχο πλήρως τοποθετημένος, δηλαδή προμήθεια, μεταφορά και στήριξη | Τεμαχ | 22,00 | 38,20 | 840,40 | 201,70 | 1.042,10 |
| Μ.Ε. | 3 | Πυροσβεστήρας διοξειδίου του άνθρακα, φορητός γομώσεως 5 kg πλήρης με το αντίστοιχο στήριγμα αναρτήσεώς του στον τοίχο πλήρως τοποθετημένος, δηλαδή προμήθεια, μεταφορά και στήριξη | Τεμαχ | 1,00 | 70,10 | 70,10 | 16,82 | 86,92 |
| Μ.Ε. | 4 | Πυροσβεστική αμπούλα κατασβεσης κουζίνας τυπου BORNET επίτοιχη ή σε οροφή 600kgr με την βάση της πλήρως εγκατεστημένη | Τεμαχ | 1,00 | 300,00 | 300,00 | 72,00 | 372,00 |
| Μ.Ε. | 5 | Καταιονιστήρας (Σπρίνκλερ 1/2'', 68°C, UL, Pendent) με τα μικροϋλικά εγκατάστασης | Τεμαχ | 82,00 | 17,49 | 1.434,18 | 344,20 | 1.778,38 |
|  |  | **ΣΥΝΟΛΟ ΣΥΣΤΗΜΑΤΟΣ ΠΥΡΟΣΒΕΣΗΣ** |  |  |  | **25.348,38** | **6.083,61** | **31.431,99** |
| Μ.Ε. | 6 | Πίνακας πυρανίχνευσης, συμβατικός, είκοσι τεσσάρων (24) ζωνών με όλα τα απαιτούμενα όργανα λειτουργίας και ελέγχου, ενδείξεων, το τροφοδοτικό και την μπαταρία, το πληκτρολόγιο ελέγχου | Τεμαχ | 1,00 | 650,00 | 650,00 | 156,00 | 806,00 |
| Μ.Ε. | 7 | Ανιχνευτής καπνού οπτικού τύπου | Τεμαχ | 32,00 | 38,00 | 1.216,00 | 291,84 | 1.507,84 |
| Μ.Ε. | 8 | Θερμοδιαφορικός ανιχνευτής πυρκαϊάς | Τεμαχ | 1,00 | 35,00 | 35,00 | 8,40 | 43,40 |
| Μ.Ε. | 9 | Ακουστικός και φωτεινός επαναλήπτης αναγγελίας κινδύνου πυρκαϊάς, (Φαροσειρήνα) | Τεμαχ | 7,00 | 38,00 | 266,00 | 63,84 | 329,84 |
| Μ.Ε. | 10 | Ηλεκτρικός αγγελτήρας (μπουτόν) | Τεμαχ | 9,00 | 37,00 | 333,00 | 79,92 | 412,92 |
|  |  | **ΣΥΝΟΛΟ ΣΥΣΤΗΜΑΤΟΣ ΠΥΡΑΝΙΧΝΕΥΣΗΣ** |  |  |  | **2.500,00** | **600,00** | **3.100,00** |
| Μ.Ε. | 12.1 | Κλιματισμός ατομικές μονάδες μέχρι 9000 BTU | btu | 3,00 | 500,00 | 1.500,00 | 360,00 | 1.860,00 |
| Μ.Ε. | 12.2 | Κλιματισμός ατομικές μονάδες μέχρι 12000 BTU | btu | 2,00 | 700,00 | 1.400,00 | 336,00 | 1.736,00 |
| Μ.Ε. | 12.3 | Κλιματισμός ατομικές μονάδες μέχρι 18000 BTU | btu | 1,00 | 900,00 | 900,00 | 216,00 | 1.116,00 |
| Μ.Ε. | 12.4 | Κλιματισμός ατομικές μονάδες μέχρι 24000 BTU | btu | 4,00 | 1.200,00 | 4.800,00 | 1.152,00 | 5.952,00 |
|  |  | **ΣΥΝΟΛΟ ΚΛΙΜΑΤΙΣΤΙΚΩΝ** |  |  |  | **8.600,00** | **2.064,00** | **10.664,00** |
| Μ.Ε. | 13 | Ενισχυτής ήχου μονοφωνικός 250 W /100V γραμμής | Τεμαχ | 3,00 | 650,00 | 1.950,00 | 468,00 | 2.418,00 |
| Μ.Ε. | 14 | Μικρόφωνο χειρός με καλώδιο Μπλεντάζ και jack BNC μηκους μέχρι 5 μέτρα | Τεμαχ | 3,00 | 80,00 | 240,00 | 57,60 | 297,60 |
| Μ.Ε. | 15 | Μικρόφωνο επίτοιχο χώρου ύπνου βρεφών | Τεμαχ | 2,00 | 110,00 | 220,00 | 52,80 | 272,80 |
|  |  | **ΣΥΝΟΛΟ ΜΙΚΡΟΦΩΝΙΚΗΣ ΕΓΚΑΤΑΣΤΑΣΗΣ** |  |  |  | **2.410,00** | **578,40** | **2.988,40** |
| Μ.Ε. | 16 | Εφεδρικο Ηλεκτροπαραγωγό Ζευγος Π/κινητήρα - Γεννήτριας ονομαστικής ισχυος 130KVA - 230/400V AC πλήρης με την εγκατάσταση. | Τεμαχ | 1,00 | 17.328,32 | 17.328,32 | 4.158,80 | 21.487,12 |
|  |  | **ΣΥΝΟΛΟ Η/Ζ** |  |  |  | **17.328,32** | **4.158,80** | **21.487,12** |
| **ΣΥΝΟΛΟ ΜΗΧΑΝΟΛΟΓΙΚΟΥ ΕΞΟΠΛΙΣΜΟΥ / ΕΞΟΠΛΙΣΜΟΥ ΑΠΕ** | | | |  |  | **56.186,70** | **13.484,81** | **69.671,51** |
| **ΣΥΝΟΛΙΚΟΣ ΠΡΟΫΠΟΛΟΓΙΣΜΟΣ ΔΙΑΚΗΡΥΞΗΣ** | | | | | | **88.262,44** | **21.183,00** | **109.445,44** |

***Α.3. ΠΡΟΫΠΟΛΟΓΙΣΜΟΣ***

Το τίμημα για την υλοποίηση της ανωτέρω προμήθειας ανέρχεται στο ποσό των **88.262,44€** (ογδόντα οχτώ χιλιάδων, διακοσίων εξήντα δύο ευρώ και σαράντα τεσσάρων λεπτών) ΜΗ συμπεριλαμβανομένου ΦΠΑ 24%.

Οι ασφαλιστικές εισφορές του έργου που ενδεχομένως να προκύψουν θα βαρύνουν τον Αναθέτοντα.

***Α.4. ΥΠΟΧΡΕΩΣΕΙΣ ΑΝΑΔΟΧΟΥ***

Θα πρέπει να σημειωθεί ότι αποκλειστικά υπεύθυνος ποινικά και αστικά, για την ασφαλή εκτέλεση των εργασιών και των εργαζομένων, είναι ο ανάδοχος του Έργου.

Κατά την διάρκεια των εργασιών ο Ανάδοχος οφείλει:

1. Να λάβει γνώση των χώρων (διαστάσεων, απαιτήσεων, υπάρχουσας κατάστασης των χώρων).
2. Να υπάρχει πρώτα συνεννόηση **με τον επιβλέποντα μηχανικό του έργου**, για οποιαδήποτε τροποποίηση, κατά τη φάση εκτέλεσης των εργασιών.
3. Η επιμέτρηση και διαστασιολόγηση η οποία συνοδεύει την Τεχνική Περιγραφή είναι ενδεικτική. Γι’ αυτό το λόγο, πριν ξεκινήσει η κατασκευή, θα πρέπει να γίνει επανέλεγχος από τον Ανάδοχο, αφού ληφθούν όλες οι διαστάσεις επί τόπου. Οι παραγγελίες θα γίνουν βάσει πραγματικών μεγεθών και όχι από τα σχέδια. Σε αντίθετη περίπτωση η δαπάνη ανακατασκευής θα βαρύνει τον Ανάδοχο.
4. Πριν από την προμήθεια οποιουδήποτε υλικού και πριν από την οποιαδήποτε κατασκευή, να προσκομίζει δείγματα στο εργοτάξιο για έγκριση. Η έγκριση έχει την έννοια της εντολής για τη συνέχιση των εργασιών και σε καμία περίπτωση δεν απαλλάσσει τον εργολήπτη από την ευθύνη για οποιαδήποτε κακοτεχνία ή αστοχία υλικού που θα εμφανιστεί στο μέλλον.
5. Όλα τα υλικά που θα χρησιμοποιηθούν, θα είναι αρίστης ποιότητας, εγκεκριμένα από τους αρμόδιους φορείς και σύμφωνα με τις διεθνείς και ελληνικές τυποποιήσεις και προδιαγραφές. Να προσκομίζονται στο έργο συσκευασμένα και προστατευμένα με περιτύλιγμα, σε ποσότητα που να επιτρέπει τη φόρτωση και εκφόρτωση τους και σημασμένα όπως προβλέπουν τα σχετικά πρότυπα.
6. Να απομακρύνει όλα τα προϊόντα των εργασιών (π.χ. στοιχεία αποξήλωσης κ.α.) από τον εσωτερικό, αλλά και από τον περιβάλλοντα χώρο του κτιρίου. Όλα τα απορρίμματα που θα προκύψουν από τις εργασίες, να διατεθούν σε χώρο που προβλέπεται από τις τοπικές αρχές. Κατόπιν των εργασιών, ο υπό διαμόρφωση χώρος, πρέπει να παραδοθεί καθαρός και έτοιμος προς άμεση χρήση.
7. Να προνοεί για την μεταφορά και αποθήκευση όλων των υλικών προς χρήση και να παίρνει όλα τα απαραίτητα μέτρα προφύλαξης των προσκομιζόμενων υλικών μέχρι να χρησιμοποιηθούν, των μηχανικών, των μεταφορικών μέσων και εν γένει όλα τα απαραίτητα μέτρα ασφαλείας του εργατοτεχνικού προσωπικού, των επιβλεπόντων και κάθε τρίτου σύμφωνα με τους ισχύοντες νόμους και διατάξεις, φέροντος την ευθύνη αποκλειστικά και μόνο αυτός για κάθε συνέπεια που θα προκύψει από τη μη εφαρμογή τους.
8. Να αποκαταστήσει και να επαναφέρει τις κατασκευές που υπέστησαν ζημιά ή φθορά στην πρότερό τους κατάσταση εφόσον αυτή προκλήθηκε από δική του υπαιτιότητα.
9. Να συμμορφώνεται με τις εντολές του επιβλέποντος μηχανικού. Για οποιαδήποτε τροποποίηση, κατά τη φάση εκτέλεσης των εργασιών, θα υπάρχει πρώτα συνεννόηση.
10. Να παραδώσει τους χώρους σε πλήρη και καλή λειτουργία.
11. **Ο μέγιστος χρόνος αποπεράτωσης των εργασιών είναι εξήντα (60) ημέρες.**
12. **Η τιμή που θα δώσει να αφορά το σύνολο των υλικών και εργασιών.**

**Β. ΔΙΕΞΑΓΩΓΗ ΔΙΑΓΩΝΙΣΜΟΥ**

Δικαίωμα συμμετοχής στο διαγωνισμό έχουν φυσικά ή νομικά πρόσωπα ή ενώσεις/κοινοπραξίες αυτών που πληρούν τους όρους που καθορίζονται στη Διακήρυξη.

Οι ενώσεις και οι κοινοπραξίες προμηθευτών που υποβάλλουν κοινή προσφορά, μαζί με την προσφορά υποβάλλουν τα παραπάνω κατά περίπτωση δικαιολογητικά για κάθε προμηθευτή που συμμετέχει στην ένωση ή κοινοπραξία.

Σημείωση: Σε περίπτωση κοινοπρακτικού σχήματος πρέπει να αναγράφεται η πλήρης επωνυμία και διεύθυνση, καθώς και ο αριθμός τηλεφώνου, φαξ και η διεύθυνση ηλεκτρονικού ταχυδρομείου (e-mail) όλων των μελών του.

**Β.1. Τόπος-Χρόνος διενέργειας διαγωνισμού**

|  |  |  |  |
| --- | --- | --- | --- |
| ΤΟΠΟΣ ΥΠΟΒΟΛΗΣ ΠΡΟΣΦΟΡΩΝ | ΚΑΤΑΛΗΚΤΙΚΗ ΗΜΕΡΟΜΗΝΙΑ ΥΠΟΒΟΛΗΣ ΠΡΟΣΦΟΡΩΝ | ΤΟΠΟΣ ΔΙΕΝΕΡΓΕΙΑΣ ΔΙΑΓΩΝΙΣΜΟΥ | ΗΜΕΡΟΜΗΝΙΑ ΔΙΕΝΕΡΓΕΙΑΣ ΔΙΑΓΩΝΙΣΜΟΥ |
| ΜΕΡΑΜΒΕΛΟΥ 56, ΗΡΑΚΛΕΙΟ ΚΡΗΤΗΣ | 25/02/2025  Ημέρα: ΤΡΙΤΗ  Ώρα: 15:00 μ.μ. | ΜΕΡΑΜΒΕΛΟΥ 56, ΗΡΑΚΛΕΙΟ ΚΡΗΤΗ  Σ | 26/02/2025  Ημέρα: ΤΕΤΑΡΤΗ  Ώρα: 15:00 μ.μ. |

Οι υποψήφιοι Ανάδοχοι πρέπει να υποβάλουν τις προσφορές τους, στο Αναθέτοντα, Διευθ.: Μεραμβέλου 56 Ηράκλειο.

Προσφορές που κατατίθενται μετά την 25/02/2025, ημέρα Τρίτη και ώρα 15:00 μ.μ., είναι εκπρόθεσμες και επιστρέφονται.

**Β.2. Τρόπος λήψης εγγράφων διαγωνισμού**

Προς διευκόλυνση των ενδιαφερομένων, το πλήρες κείμενο της Διακήρυξης διατίθεται σε ηλεκτρονική μορφή από την ιστοσελίδα του Αναθέτοντα (www.kakopoiisi.org) καθώς και στα γραφεία του φορέα ΜΕΡΑΜΒΕΛΟΥ 56, ΗΡΑΚΛΕΙΟ ΚΡΗΤΗΣ.

**Β.3. Δικαιολογητικά συμμετοχής**

Ο φάκελος **«Δικαιολογητικά Συμμετοχής**» περιλαμβάνει τα ακόλουθα:

* τα αποδεικτικά έγγραφα νομιμοποίησης του προσφέροντος νομικού προσώπου, (όπως καταστατικά, πιστοποιητικά μεταβολών, αντίστοιχα ΦΕΚ, συγκρότηση Δ.Σ. σε σώμα, σε περίπτωση Α.Ε., έναρξη επαγγέλματος κλπ., ανάλογα με τη νομική μορφή του διαγωνιζομένου). Από τα ανωτέρω έγγραφα πρέπει να προκύπτουν η νόμιμη σύστασή του, όλες οι σχετικές τροποποιήσεις των καταστατικών, το/τα πρόσωπο/α που δεσμεύει/ουν νόμιμα την εταιρία κατά την ημερομηνία διενέργειας του διαγωνισμού (νόμιμος εκπρόσωπος, δικαίωμα υπογραφής κλπ.), τυχόν τρίτοι, στους οποίους έχει χορηγηθεί εξουσία εκπροσώπησης, καθώς και η θητεία του/των ή/και των μελών του οργάνου διοίκησης/ νόμιμου εκπροσώπου).
* παραστατικό εκπροσώπησης, αν οι οικονομικοί φορείς συμμετέχουν με αντιπρόσωπο τους. Οι ενώσεις οικονομικών φορέων που υποβάλλουν κοινή προσφορά υποβάλλουν τα δικαιολογητικά της παρ. α, για κάθε οικονομικό φορέα που συμμετέχει στην ένωση.

Η αρχή διατηρεί το δικαίωμα ανά πάσα στιγμή να ζητήσει όλα ή κάποια από τα πιστοποιητικά/δικαιολογητικά έγγραφα που αποδεικνύουν τα ανωτέρω, εφόσον κρίνει ότι αυτό είναι απαραίτητο για την ομαλή διεξαγωγή της διαδικασίας.

* Δεν απαιτείται εγγυητική επιστολή συμμετοχής.

**Β.4. Τρόπος υποβολής προσφορών**

Οι προσφορές είναι δυνατό:

α) να υποβάλλονται στο πρωτόκολλο του Αναθέτοντα **μέχρι και την προηγούμενη ημέρα της διενέργειας του διαγωνισμού, ήτοι 25/02/2025, ημέρα Πέμπτη και ώρα 15:00μ.μ.**

β) να αποστέλλονται στη διεύθυνση του Αναθέτοντα με οποιοδήποτε τρόπο και να παραλαμβάνονται με απόδειξη, με την απαραίτητη όμως προϋπόθεση να έχουν παραληφθεί από τον αναθέτοντα μέχρι την προηγούμενη ημέρα της διενέργειας του διαγωνισμού. Εφόσον η προσφορά αποσταλεί στον Αναθέτοντα με οποιονδήποτε τρόπο, θα πρέπει να φέρει την ένδειξη «Να μην ανοιχθεί από την ταχυδρομική υπηρεσία ή τη γραμματεία» .

**Β.5. Τρόπος σύνταξης προσφορών**

Οι προσφορές υποβάλλονται ή αποστέλλονται από τους ενδιαφερόμενους, στην ελληνική γλώσσα μέσα σε σφραγισμένο φάκελο ο οποίος μονογράφεται από τον υποψήφιο Ανάδοχο.

Στο φάκελο κάθε προσφοράς πρέπει να αναγράφονται ευκρινώς:

* η λέξη ΠΡΟΣΦΟΡΑ,
* ο πλήρης τίτλος του Αναθέτοντα που διενεργεί το διαγωνισμό,
* ο αριθμός πρωτοκόλλου της διακήρυξης και το αντικείμενο του διαγωνισμού,
* η ημερομηνία διενεργείας του διαγωνισμού και
* τα στοιχεία του αποστολέα

Μέσα στο φάκελο της προσφοράς τοποθετούνται όλα τα σχετικά με την προσφορά στοιχεία και ειδικότερα τα εξής:

* ΤΑ ΔΙΚΑΙΟΛΟΓΗΤΙΚΑ της προσφοράς, τοποθετούνται σε σφραγισμένο φάκελο μέσα στον κυρίως φάκελο, με την ένδειξη «ΦΑΚΕΛΟΣ ΔΙΚΑΙΟΛΟΓΗΤΙΚΩΝ».
* ΤΑ ΤΕΧΝΙΚΑ ΣΤΟΙΧΕΙΑ της προσφοράς, τοποθετούνται σε χωριστό σφραγισμένο φάκελο μέσα στον κυρίως φάκελο, με την ένδειξη «ΦΑΚΕΛΟΣ ΤΕΧΝΙΚΗΣ ΠΡΟΣΦΟΡΑΣ».
* TA OIKONOMIKA ΣΤΟΙΧΕΙΑ επί ποινή απορρίψεως τοποθετούνται σε χωριστό σφραγισμένο φάκελο, επίσης μέσα στον κυρίως φάκελο με την ένδειξη «ΦΑΚΕΛΟΣ ΟΙΚΟΝΟΜΙΚΗΣ ΠΡΟΣΦΟΡΑΣ».

Οι φάκελοι ΔΙΚΑΙΟΛΟΓΗΤΙΚΩΝ, ΤΕΧΝΙΚΗΣ και ΟΙΚΟΝΟΜΙΚΗΣ προσφοράς θα φέρουν και τις ενδείξεις του κυρίως φακέλου. Οι προσφορές δεν πρέπει να έχουν ξέσματα, προσθήκες ή διορθώσεις.

**Β.6 Αξιολόγηση προσφορών:**

Η αξιολόγηση των προσφορών πραγματοποιείται σε ένα στάδιο, που περιλαμβάνει τα παρακάτω επιμέρους βήματα:

* Παραλαβή των φακέλων και αποσφράγιση προσφορών
* Έλεγχος δικαιολογητικών συμμετοχής
* Αποσφράγιση και αξιολόγηση τεχνικών προσφορών
* Αποσφράγιση και αξιολόγηση οικονομικών προσφορών
* Ανάδειξη αναδόχου

Το κριτήριο για την αξιολόγηση των προσφορών είναι **η πλέον συμφέρουσα από οικονομική άποψη** προσφορά βάσει τιμής ήτοι η χαμηλότερη προσφερόμενη συνολική τιμή, χωρίς Φ.Π.Α..

O Αναθέτων έχει το δικαίωμα να ζητήσει συμπληρωματικά στοιχεία *μετά το άνοιγμα προσφορών* με αντίστοιχο έγγραφο που θα αποστείλει στον προσφέροντα εντός 10 εργασίμων ημερών από την ημερομηνία διενέργειας Διαγωνισμού.

**Β.7 Εγγυήσεις καλής εκτέλεσης σύμβασης**

Ο ανάδοχος στον οποίο θα γίνει η κατακύρωση ή η ανάθεση υποχρεούται να καταθέσει εγγύηση καλής εκτέλεσης των όρων της σύμβασης, το ύψος της οποίας θα αντιστοιχεί σε ποσοστό 5% της συνολικής συμβατικής αξίας, αφαιρουμένου του Φ.Π.Α. και θα ισχύει τουλάχιστον για όσο διαρκεί η σύμβαση.

Η εγγύηση παρέχεται ανέκκλητα και ανεπιφύλακτα, ο δε εκδότης παραιτείται του δικαιώματος της διαιρέσεως και διζήσεως. Το ποσό της εγγύησης τηρείται στη διάθεση της Υπηρεσίας που διενεργεί το διαγωνισμό και θα καταβληθεί ολικά ή μερικά μέσα σε πέντε (5) ημέρες μετά από απλή έγγραφη ειδοποίηση. Σε περίπτωση κατάπτωσης της εγγύησης, το ποσό της κατάπτωση υπόκειται σε πάγιο τέλος χαρτοσήμου. Κατάπτωση της εγγύησης επέρχεται σε περίπτωση που ο Ανάδοχος κηρυχτεί έκπτωτος, λόγω αδυναμίας του στην εκτέλεση της σύμβασης. Η εγγύηση καλής εκτέλεσης επιστρέφεται στο σύνολό της μετά την οριστική ποσοτική και ποιοτική παραλαβή του συνόλου του αντικειμένου της σύμβασης.

**Β.8 Ειδικοί όροι**

Οι τιμές των προσφορών θα εκφράζονται σε Ευρώ.

Κάθε είδους άλλη δαπάνη βαρύνει τον προμηθευτή και θα πρέπει να έχει συνυπολογισθεί στην προσφορά.

Οι τιμές θα καταγράφονται ως εξής:

Α) Τιμή χωρίς ΦΠΑ

Β) Σύνολο προσφερόμενης τιμής

Γ) Ποσοστό ΦΠΑ και Σύνολο ΦΠΑ

Δ) Συνολικό κόστος με ΦΠΑ

**Η τιμή χωρίς ΦΠΑ θα λαμβάνεται υπόψη για τη σύγκριση των προσφορών.**

Ο ελάχιστος χρόνος ισχύος των προσφορών ορίζεται σε εξήντα (60) ημέρες .

**Β.9. Απόρριψη Προσφορών**

Στο διαγωνισμό γίνονται δεκτές οι προσφορές που είναι σύμφωνες με όλους τους όρους, τις προϋποθέσεις και τις προδιαγραφές της παρούσας διακήρυξης, ενώ είναι δυνατό, κατά την κρίση της Επιτροπής Διαγωνισμού, να θεωρηθούν αποδεκτές και προσφορές που παρουσιάζουν ασήμαντες αποκλίσεις ή περιορισμούς. Ως ασήμαντες αποκλίσεις ή περιορισμοί νοούνται οι αποκλίσεις και οι περιορισμοί που δεν επηρεάζουν την προμήθεια ή την ποιότητα εκτέλεσής της, δεν περιορίζουν σε κανένα σημείο τα δικαιώματα της Αναθέτουσας Αρχής ή τις υποχρεώσεις του Προσφέροντος και δεν θίγουν την αρχή της ίσης μεταχείρισης των Προσφερόντων.

Η Αναθέτουσα Αρχή δύναται να απορρίψει αιτιολογημένα προσφορά, μετά από σχετική εισήγηση της Επιτροπής Διενέργειας του Διαγωνισμού.

Σύμφωνα με τα οριζόμενα στην παρούσα, απορρίπτεται προσφορά σε κάθε μία από τις κάτωθι περιπτώσεις:

* Έλλειψη οποιουδήποτε δικαιολογητικού.
* Μη έγκαιρη και προσήκουσα προσκόμιση δικαιολογητικών.
* Προσφορά που δεν καλύπτει τις τεχνικές προδιαγραφές.
* Προσφορά που είναι αόριστη και ανεπίδεκτη εκτίμησης.
* Προσφορά στην οποία δεν προκύπτει με σαφήνεια η προσφερόμενη τιμή.
* Προσφορά που υπερβαίνει την προϋπολογισθείσα δαπάνη.
* Προσφορά που δεν είναι σύμφωνη με τους επί μέρους υποχρεωτικούς όρους της παρούσας, όπου αυτοί αναφέρονται.
* Ορίζει χρόνο υλοποίησης μεγαλύτερο του προβλεπόμενου στην παρούσα.
* Ο χρόνος ισχύος της προσφοράς ορίζεται μικρότερος των 60 ημερών από την καταληκτική ημερομηνία υποβολής των προσφορών ή δεν αναφέρεται καθόλου, παρουσιάζει κατά την αιτιολογημένη κρίση της Επιτροπής Διενέργειας του Διαγωνισμού ουσιώδεις αποκλίσεις από τους όρους και τις προδιαγραφές της παρούσας διακήρυξης.
* Προσφορά που δεν είναι σύμφωνη με την ισχύουσα εργατική νομοθεσία.
* Εναλλακτικές προσφορές, απορρίπτονται

Η κατακύρωση θα γίνει **με κριτήριο την πλέον συμφέρουσα από οικονομική άποψη προσφορά** αποκλειστικά βάσει τιμής, εκ των προμηθευτών των οποίων οι προσφορές έχουν κριθεί ως αποδεκτές με βάση τις τεχνικές προδιαγραφές και τους όρους της διακήρυξης.

**Η αξιολόγηση και κατακύρωση θα γίνει στο σύνολο του έργου και όχι ανά εργασία.** Θα πρέπει όμως να κατατεθεί και κατάλογος με προσφερόμενη τιμή ανά εργασία/υπηρεσία, σύμφωνα με τον πίνακα της διακήρυξης, ο οποίος όμως δεν θα ληφθεί υπόψη στην αξιολόγηση. Θα αξιολογηθεί μόνο η συνολική προσφερόμενη τιμή πλέον ΦΠ Α. Για το λόγω αυτό θα γίνουν δεκτές προσφορές οι οποίες θα αφορούν στο σύνολο του έργου, και θα απορριφθούν προσφορές που θα αφορούν επιμέρους εργασίες.

**Β.10 Υπογραφή Σύμβασης**

Ο Ανάδοχος στον οποίο κατακυρώνεται οριστικά η προμήθεια είναι υποχρεωμένος να προσέλθει για την υπογραφή της σύμβασης, προσκομίζοντας την εγγυητική επιστολή καλής εκτέλεσης, μαζί με τα παρακάτω δικαιολογητικά:

* Φορολογική ενημερότητα.
* Ασφαλιστική ενημερότητα για όλους τους φορείς ασφάλισης του προσωπικού της επιχείρησης. Σε περίπτωση που ο Ανάδοχος, δεν παρουσιαστεί για την υπογραφή της σύμβασης, κηρύσσεται έκπτωτος με απόφαση του Αρμοδίου Οργάνου. Ο Αναθέτων στην περίπτωση αυτή καλεί τον πρώτο επιλαχόντα για υπογραφή της σύμβασης και ακολουθείται αντίστοιχα η ίδια διαδικασία.

**Β.11. Παρακολούθηση και παραλαβή**

Για την πιστή εφαρμογή της παρούσας υπηρεσίας θα συσταθεί από τον Αναθέτοντα Επιτροπή Παραλαβής Εργασιών. Τα πρακτικά Διαπίστωσης Εργασιών θα αναφέρουν ρητά την καλή εκτέλεση των όρων της σύμβασης που θα συναφθεί.

**Β.12 Πληρωμή αναδόχου**

Η πληρωμή του αναδόχου μπορεί να γίνεται τμηματικά **σε έως 5 δόσεις ή με την ολοκλήρωση και παραλαβή του έργου.**

Με την τμηματική υλοποίηση του έργου και την πιστοποίηση της καλής εκτέλεσής του από την αρμόδια Επιτροπή του Αναθέτοντα, θα πραγματοποιείται η προσκόμιση των νόμιμων παραστατικών που προβλέπονται από τις ισχύουσες διατάξεις, καθώς και κάθε άλλου δικαιολογητικού που τυχόν ζητηθεί από τις αρμόδιες υπηρεσίες που διενεργούν τον έλεγχο του έργου, θα γίνεται η εξόφληση, μετά την αφαίρεση των νόμιμων κρατήσεων, η οποία και θα αποδεικνύεται με την ισόποση κατάθεση σε τραπεζικό λογαριασμό του Αναδόχου.

Όλα τα τιμήματα της Σύμβασης (συνολικά και τιμές μονάδος), παραμένουν σταθερά και δεν υπόκεινται σε καμία αναθεώρηση ή αύξηση έως την συμβατική ημερομηνία ολοκλήρωσης της Σύμβασης.

Δεν προβλέπεται προκαταβολή.

**Β.13 Υποχρεώσεις Αναδόχου**

1. Καθ’ όλη τη διάρκεια εκτέλεσης των εργασιών, ο Ανάδοχος θα πρέπει να συνεργάζεται στενά με την Αναθέτουσα Αρχή, υποχρεούται δε να λαμβάνει υπόψη του οποιεσδήποτε παρατηρήσεις της σχετικά με την εκτέλεση των εργασιών.
2. Ο Ανάδοχος, εφόσον του ζητηθεί από την Αναθέτουσα Αρχή, υποχρεούται να παρίσταται σε υπηρεσιακές συνεδριάσεις που αφορούν στην προμήθεια, παρουσιάζοντας τα απαραίτητα στοιχεία για την αποτελεσματική λήψη αποφάσεων.
3. Ο Ανάδοχος θα είναι πλήρως και αποκλειστικά μόνος υπεύθυνος για την τήρηση της ισχύουσας νομοθεσίας ως προς το απασχολούμενο από αυτόν προσωπικό για την εκτέλεση των υποχρεώσεων της σύμβασης. Σε περίπτωση οποιασδήποτε παράβασης ή ζημίας που προκληθεί σε τρίτους υποχρεούται μόνος αυτός προς αποκατάστασή της.
4. Ο Ανάδοχος υποχρεούται κατά την εκτέλεση της σύμβασης να τηρεί τις υποχρεώσεις του που απορρέουν από τις διατάξεις τις περιβαλλοντικής, κοινωνικοασφαλιστικής και εργατικής νομοθεσίας.
5. Ο Ανάδοχος αναλαμβάνει την υποχρέωση να υλοποιήσει την εκτέλεση των εργασιών, σύμφωνα με τα καθοριζόμενα στα σχετικά άρθρα της παρούσας, εκτελώντας προσηκόντως όλες τις επιμέρους εργασίες, που αυτό περιλαμβάνει, διαθέτοντας άτομα με την απαιτούμενη εμπειρία, τεχνογνωσία και ικανότητα ώστε να ανταποκριθεί στις απαιτήσεις της σύμβασης.
6. Ο Ανάδοχος θα ενεργεί με επιμέλεια και φροντίδα, ώστε να εμποδίζει πράξεις ή παραλείψεις, που θα μπορούσαν να έχουν αποτέλεσμα αντίθετο με το συμφέρον της Αναθέτουσας Αρχής
7. Απαγορεύεται στον Ανάδοχο να αναθέσει σε τρίτους οποιεσδήποτε υπευθυνότητες και ευθύνες, που απορρέουν για αυτόν από την παρούσα.

**Β.14 Κυρώσεις – τεκμήριο από τη συμμετοχή στη διαδικασία**

Σε περίπτωση που οι υπηρεσίες παρασχεθούν μετά τη λήξη της διάρκειας της σύμβασης και μέχρι λήξης του χρόνου της παράτασης που χορηγήθηκε είναι δυνατόν να επιβάλλονται εις βάρος του Αναδόχου ποινικές ρήτρες, με αιτιολογημένη απόφαση της αναθέτουσας αρχής.

α) για καθυστέρηση που περιορίζεται σε χρονικό διάστημα που δεν υπερβαίνει το 50% της προβλεπόμενης συνολικής διάρκειας της σύμβασης ή σε περίπτωση τμηματικών / ενδιάμεσων προθεσμιών της αντίστοιχης προθεσμίας, επιβάλλεται ποινική ρήτρα 2,5% επί της συμβατικής αξίας χωρίς ΦΠΑ των υπηρεσιών που παρασχέθηκαν εκπρόθεσμα.

β) για καθυστέρηση που υπερβαίνει το 50% επιβάλλεται ποινική ρήτρα 5% χωρίς ΦΠΑ επί της συμβατικής αξίας των υπηρεσιών που παρασχέθηκαν εκπρόθεσμα.

Το ποσό των ποινικών ρητρών αφαιρείται /συμψηφίζεται από /με την αμοιβή του αναδόχου. Σε περίπτωση που Ανάδοχος είναι Ένωση, το πρόστιμο επιβάλλεται αναλογικά σε όλα τα μέλη της.

Η συμμετοχή στην διαδικασία του διαγωνισμού συνιστά τεκμήριο ότι ο διαγωνιζόμενος, αλλά και κάθε μέλος του (σε περίπτωση διαγωνιζόμενης σύμπραξης ή κοινοπραξίας), έχει λάβει πλήρη γνώση της παρούσας Διακήρυξης και αποδέχεται ανεπιφύλακτα όλους τους όρους της.

**Β.15 Ματαίωση**

Η αναθέτουσα αρχή διατηρεί το δικαίωμα ματαίωσης εξ’ ολοκλήρου ή τμημάτων του διαγωνισμού χωρίς υποχρέωση καταβολής αποζημίωσης, με ειδικώς αιτιολογημένη απόφαση, μετά από γνώμη του αρμόδιου οργάνου με υποχρέωση την ανακοίνωση της ματαίωσης στους συμμετέχοντες.

**Η Πρόεδρος του Δ.Σ.**

**Ονοματεπώνυμο / Υπογραφή / Σφραγίδα**

**ΥΠΟΔΕΙΓΜΑ ΣΥΜΒΑΣΗΣ**

Στo ………………..σήμερα …………………….. ημέρα …………………… στα Γραφεία του Συλλόγου, οι κάτωθι υπογεγραμμένοι:

- Αφενός ο Σύλλογος ……………….. που εδρεύει …………………….. και εκπροσωπείται στο παρόν από το κ. …………………………………, Πρόεδρο του Δ.Σ. (στο εξής καλούμενος «Αναθέτων»)

- Αφετέρου από την εταιρεία « …………………………………………….» με ΑΦM …………………………. που εδρεύει …………………………. ..τκ ………………. τηλ. ……………………… fax …………………….. email: ……………………… εκπροσωπείται στο παρόν από τον νόμιμο εκπρόσωπό της κ. ……..………κάτοικο ………….……… (στο εξής καλούμενος «Ανάδοχος»)

**Συμφωνήσαμε και συναποδεχθήκαμε τα κάτωθι:**

Σύμφωνα με την αριθμ. ……………./2024 Απόφαση του Διοικητικού Συμβουλίου του Συλλόγου, σχετικά με τη προμήθεια, προϋπολογισθείσας δαπάνης …………….€ συμπ/νου ΦΠΑ 24% για, με κριτήριο κατακύρωσης την πλέον συμφέρουσα από οικονομική άποψη προσφορά βάσει τιμής, διενεργήθηκε ο διαγωνισμός στις ………...........……….. με την ορισθείσα επιτροπή, το πρακτικό της οποίας εγκρίθηκε με την υπ΄ αριθμ. …………………….. Απόφαση του Δ.Σ και αναδείχθηκε ανάδοχος ο δεύτερος εκ των ανωτέρω συμβαλλομένων.

**ΑΡΘΡΟ 1**

**Γενικοί Όροι- Τεχνικές Προδιαγραφές**

Ο Ανάδοχος οφείλει να εκτελεί τις απορρέουσες από τη Σύμβαση υποχρεώσεις του με τη δέουσα προσοχή και επιμέλεια, σύμφωνα με τις αρχές της καλής πίστης και των συναλλακτικών ηθών.

-(Τεχνικές Προδιαγραφές….)

**ΑΡΘΡΟ 2**

**Αντικείμενο της Σύμβασης**

2.1 Αντικείμενο της παρούσας Σύμβασης είναι η ανάθεση της Προμήθειας «………………………….».

2.2 Η Σύμβαση περιλαμβάνει το σύνολο των συμφωνηθέντων μεταξύ των συμβαλλόμενων μερών, καθώς και τους όρους και προϋποθέσεις για την υλοποίηση της προμήθειας και κατισχύει κάθε άλλου εγγράφου.

2.3 Συμπληρωματικά εφαρμόζονται τα προβλεπόμενα στην Απόφαση Κατακύρωσης του Δ.Σ. της προμήθειας στον Ανάδοχο, στην Διακήρυξη και την προσφορά του Αναδόχου.

**ΑΡΘΡΟ 3**

**Τόπος εκτέλεσης των υπηρεσιών**

Ως τόπος εκτέλεσης της προμήθειας ορίζεται το κτίριο ………………. στη θέση ………….

**ΑΡΘΡΟ 4**

**Παρακολούθηση και παραλαβή**

Για την πιστή εφαρμογή της παρούσας προμήθειας θα συσταθεί από το Σύλλογο…………….. Επιτροπή Παρακολούθησης και Παραλαβής του Διαγωνισμού. Τα πρακτικά Διαπίστωσης Εργασιών θα αναφέρουν ρητά ………………….. και γενικά την καλή εκτέλεση των όρων της σύμβασης που θα συναφθεί.

**ΑΡΘΡΟ 5**

**Αμοιβή του Αναδόχου – Τρόπος Πληρωμής**

5.1 Η συνολική δαπάνη για την υλοποίηση της προμήθειας θα ανέρχεται στο ποσό των ………………………. Ευρώ (………….. €), πλέον ΦΠΑ 24% ………………………………………. λεπτών (………€) όλων των νομίμων φόρων και των κρατήσεων υπέρ τρίτων, ήτοι συνολικά …………………… ευρώ και ……………. λεπτά (……………€).

5.2. Ο Ανάδοχος επιβαρύνεται με τις νόμιμες κρατήσεις.

5.3 Οι πληρωμές θα πραγματοποιηθούν σε ευρώ (€), με την προσκόμιση των νόμιμων δικαιολογητικών που προβλέπονται από τις ισχύουσες διατάξεις, κατά τον χρόνο πληρωμής.

5.4 Τρόπος Πληρωμής Αναδόχου:

Η πληρωμή του Αναδόχου θα γίνει μετά την εκτέλεση των εργασιών. Η πληρωμή θα λάβει χώρα βάσει των τιμολογίων του Αναδόχου και θα πραγματοποιηθεί με την προσκόμιση των νόμιμων παραστατικών που προβλέπονται από τις ισχύουσες διατάξεις (καθώς και κάθε άλλου δικαιολογητικού που τυχόν ζητηθεί από τις αρμόδιες υπηρεσίες που διενεργούν τον έλεγχο του έργου), μετά την αφαίρεση των νόμιμων κρατήσεων.

5.5 Όλα τα τιμήματα της παρούσας Σύμβασης (συνολικά και τιμές μονάδος) παραμένουν σταθερά και δεν υπόκεινται σε καμία αναθεώρηση ή αύξηση έως την συμβατική ημερομηνία ολοκλήρωσης της Σύμβασης.

5.6. Δεν προβλέπεται προκαταβολή.

**ΑΡΘΡΟ 6**

**Υποχρεώσεις Αναδόχου**

6.1. Καθόλη τη διάρκεια εκτέλεσης της προμήθειας, ο Ανάδοχος θα πρέπει να συνεργάζεται στενά με τον Αναθέτοντα, υποχρεούται δε να λαμβάνει υπόψη του οποιεσδήποτε παρατηρήσεις της σχετικά με την εκτέλεση της υπηρεσίας.

6.2. Ο Ανάδοχος, εφόσον του ζητηθεί από τον Αναθέτοντα, υποχρεούται να παρίσταται σε υπηρεσιακές συνεδριάσεις που αφορούν την προμήθεια, παρουσιάζοντας τα απαραίτητα στοιχεία για την αποτελεσματική λήψη αποφάσεων.

6.3. Ο Ανάδοχος θα είναι πλήρως και αποκλειστικά μόνος υπεύθυνος για την τήρηση της ισχύουσας νομοθεσίας ως προς το απασχολούμενο από αυτόν προσωπικό για την εκτέλεση των υποχρεώσεων της σύμβασης. Σε περίπτωση οποιασδήποτε παράβασης ή ζημίας που προκληθεί σε τρίτους υποχρεούται μόνος αυτός προς αποκατάστασή της.

6.4. Ο Ανάδοχος υποχρεούται κατά την εκτέλεση της σύμβασης να τηρεί τις υποχρεώσεις του που απορρέουν από τις διατάξεις τις περιβαλλοντικής, κοινωνικοασφαλιστικής και εργατικής νομοθεσίας.

6.5.Ο Ανάδοχος αναλαμβάνει την υποχρέωση να υλοποιήσει και να παραδώσει την προμήθεια, σύμφωνα με τα καθοριζόμενα στα σχετικά άρθρα της παρούσας, εκτελώντας προσηκόντως όλες τις επιμέρους εργασίες, που αυτό περιλαμβάνει, διαθέτοντας άτομα με την απαιτούμενη εμπειρία, τεχνογνωσία και ικανότητα ώστε να ανταποκριθεί στις απαιτήσεις της σύμβασης.

6.6.Ο Ανάδοχος θα ενεργεί με επιμέλεια και φροντίδα, ώστε να εμποδίζει πράξεις ή παραλείψεις, που θα μπορούσαν να έχουν αποτέλεσμα αντίθετο με το συμφέρον του Αναθέτοντα.

6.7. Απαγορεύεται στον Ανάδοχο να αναθέσει σε τρίτους οποιεσδήποτε υπευθυνότητες και ευθύνες, που απορρέουν για αυτόν από την παρούσα.

**ΑΡΘΡΟ 7**

**Κυρώσεις σε βάρος του Αναδόχου**

7.1. Αν η προμήθεια εκτελεστεί μετά τη λήξη του συμβατικού χρόνου και μέχρι λήξης του χρόνου τυχόν παράτασης που χορηγήθηκε με αίτημα του Αναδόχου πλην των περιπτώσεων ανωτέρας βίας ή παράτασης με αίτημα του αναθέτοντα, επιβάλλεται πρόστιμο 2,5% επί της συμβατικής αξίας της ποσότητας που παραδόθηκε εκπρόθεσμα.

Το παραπάνω πρόστιμο υπολογίζεται επί της συμβατικής αξίας των εκπρόθεσμα παραδοθέντων υλικών, χωρίς ΦΠΑ. Εάν τα υλικά που παραδόθηκαν εκπρόθεσμα επηρεάζουν τη χρησιμοποίηση των υλικών που παραδόθηκαν εμπρόθεσμα, το πρόστιμο υπολογίζεται επί της συμβατικής αξίας της συνολικής ποσότητας αυτών.

7.2. Κατά τον υπολογισμό των ειδών του χρονικού διαστήματος της καθυστέρησης για φόρτωση- παράδοση ή αντικατάσταση των υλικών, με απόφαση του αποφαινόμενου οργάνου, ύστερα από γνωμοδότηση του αρμοδίου οργάνου, δεν λαμβάνεται υπόψη ο χρόνος που παρήλθε πέραν του εύλογου, κατά τα διάφορα στάδια των διαδικασιών, για το οποίο δεν ευθύνεται ο προμηθευτής/πάροχος υπηρεσίας και παρατείνεται, αντίστοιχα, ο χρόνος φόρτωσης - παράδοσης.

7.3. Η είσπραξη του προστίμου γίνεται με παρακράτηση από το ποσό πληρωμής του προμηθευτή/παρόχου υπηρεσίας ή, σε περίπτωση ανεπάρκειας ή έλλειψης αυτού, με ισόποση κατάπτωση της εγγύησης καλής εκτέλεσης, εφόσον ο προμηθευτής/ πάροχος υπηρεσίας δεν καταθέσει το απαιτούμενο ποσό.

7.4. Σε περίπτωση Ένωσης ή Κοινοπραξίας οι ως ανωτέρω ποινικές ρήτρες επιβάλλονται αναλογικά σε όλα τα μέλη της Ένωσης ή Κοινοπραξίας.

7.6. Κατά τα λοιπά, στov Ανάδοχο που κηρύσσεται έκπτωτος από την κατακύρωση, την ανάθεση ή τη Σύμβαση, επιβάλλονται με απόφαση του Αναθέτοντα, ύστερα από γνωμοδότηση του αρμοδίου οργάνου, το oπoιo υποχρεωτικά καλεί τov ενδιαφερόμενο προς παροχή εξηγήσεων, αθροιστικά ή διαζευκτικά, οι κυρώσεις που προβλέπονται στο άρθρο 203 του Ν. 4412/2016.

**ΑΡΘΡΟ 8**

**Διάρκεια σύμβασης**

Ο χρόνος ισχύος της παρούσης ορίζεται από την υπογραφή της και για …………… μήνες.

**ΑΡΘΡΟ 9**

**Εμπιστευτικότητα-Πνευματική Ιδιοκτησία**

Καθ’ όλη τη διάρκεια της Σύμβασης αλλά και μετά την λήξη ή λύση αυτής, ο Ανάδοχος θα αναλάβει την υποχρέωση να τηρήσει εμπιστευτικές και να μη γνωστοποιήσει σε οποιοδήποτε τρίτο, οποιαδήποτε έγγραφα ή πληροφορίες που θα περιέλθουν σε γνώση του κατά την εκτέλεση των υπηρεσιών και την εκπλήρωση των υποχρεώσεων του.

**ΑΡΘΡΟ 10**

**Ανωτέρα Βία**

10.1 Τα συμβαλλόμενα μέρη δεν ευθύνονται για τη μη εκπλήρωση των συμβατικών τους υποχρεώσεων στο μέτρο που η αδυναμία εκπλήρωσης οφείλεται σε περιστατικά ανωτέρας βίας.

10.2 Ο Ανάδοχος, επικαλούμενος υπαγωγή της αδυναμίας εκπλήρωσης υποχρεώσεών του σε γεγονός που εμπίπτει στην έννοια της ανωτέρας βίας, οφείλει να γνωστοποιήσει εγγράφως και επικαλεσθεί προς τον Αναθέτοντα τους σχετικούς λόγους και περιστατικά εντός αποσβεστικής προθεσμίας είκοσι (20) ημερών από τότε που συνέβησαν, προσκομίζοντας τα απαραίτητα αποδεικτικά στοιχεία. Ο Αναθέτων υποχρεούται να απαντήσει εντός είκοσι (20) περαιτέρω ημερών στο σχετικό αίτημα του Αναδόχου, διαφορετικά, με την πάροδο άπρακτης της προθεσμίας, τεκμαίρεται αποδοχή του αιτήματος.

**ΑΡΘΡΟ 11**

**Καταγγελία – Λύση Σύμβασης**

11.1. Σε περίπτωση που ο Αναθέτων διαπιστώσει μη προσήκουσα εκπλήρωση των υποχρεώσεων του Αναδόχου επισημαίνει τούτο εγγράφως και αναλυτικώς σε αυτόν και τάσσει εύλογη προθεσμία, η οποία δεν μπορεί να είναι κατώτερη των δέκα πέντε (15) ημερών για να επανορθώσει τις τυχόν παραλήψεις του και να εκπληρώσει προσηκόντως τις υποχρεώσεις του. Ο Ανάδοχος μέσα στην προθεσμία αυτή υποχρεούται είτε να συμμορφωθεί με τις υποδείξεις αυτές, είτε να διατυπώσει τις αντιρρήσεις του, στις οποίες ο Αναθέτων οφείλει να απαντήσει εντός της αυτής ως άνω προθεσμίας.

Στην περίπτωση που η προθεσμία παρέλθει άπρακτη ή ο Ανάδοχος δε συμμορφωθεί με τις τελικές υποδείξεις του Αναθέτοντα, με απόφασή της, αφενός διακόπτεται η χρηματοδότηση του έργου πλην των ήδη παραληφθέντων τμημάτων του και αφ’ ετέρου ο Αναθέτων κηρύσσει τον Ανάδοχο έκπτωτο. Η απόφαση περί εκπτώσεως θα πρέπει να γνωστοποιηθεί στον Ανάδοχο εντός 30 ημερών από την λήψη της.

Με την έκπτωση καταπίπτει ολικώς η εγγυητική επιστολή καλής εκτέλεσης.

11.2. Ο Ανάδοχος μπορεί να υποβάλλει προσφυγή για λόγους νομιμότητας και ουσίας ενώπιον του Αναθέτοντα που εκτελεί τη σύμβαση, μέσα σε ανατρεπτική προθεσμία τριάντα (30) ημερών, από την ημερομηνία που έλαβε γνώση της σχετικής απόφασης. Επί της προσφυγής αποφασίζει το αρμόδιο αποφαινόμενο όργανο, ύστερα από γνωμοδότηση του αρμόδιου συλλογικού οργάνου.

Η εν λόγω απόφαση δεν επιδέχεται προσβολή με άλλη οποιασδήποτε φύσεως διοικητική προσφυγή.

11.3. Σε περίπτωση λύσης ή καταγγελίας της Σύμβασης, ο Ανάδοχος:

α. Είναι υποχρεωμένος να παραδώσει στον Αναθέτοντα όλα τα στοιχεία που έχει στη διάθεσή του.

β. Δεν δικαιούται οποιασδήποτε αποζημίωσης, παρά μόνο την αμοιβή του για τα είδη που έχουν παραδοθεί μόνο εντός του μέχρι την λύση ή καταγγελία της Σύμβασης χρονικού διαστήματος.

**ΑΡΘΡO 12**

**Εκχώρηση-Μεταβίβαση σύμβασης**

Ο ανάδοχος δεν δικαιούται να μεταβιβάσει ή εκχωρήσει τη σύμβαση ή μέρος αυτής.

**ΑΡΘΡΟ 13**

**Εκτέλεση της σύμβασης**

Η σύμβαση θεωρείται ότι εκτελέστηκε:

α) όταν παραδόθηκε ολόκληρη η ποσότητα ή, σε περίπτωση διαιρετού υλικού, η ποσότητα που παραδόθηκε υπολείπεται της συμβατικής, κατά μέρος που κρίνεται ως ασήμαντο από το αρμόδιο όργανο.

β) Παραλήφθηκαν οριστικά ποσοτικά και ποιοτικά τα υλικά που παραδόθηκαν.

γ) Έγινε η αποπληρωμή του συμβατικού τιμήματος, αφού προηγουμένως επιβλήθηκαν κυρώσεις ή εκπτώσεις.

δ) Εκπληρώθηκαν και οι λοιπές συμβατικές υποχρεώσεις και από τα δύο συμβαλλόμενα μέρη και αποδεσμεύθηκαν οι σχετικές εγγυήσεις κατά τα προβλεπόμενα από τη σύμβαση.

**ΑΡΘΡΟ 14**

**Εγγύηση Καλής Εκτέλεσης**

Για την καλή εκτέλεση της παρούσας, ο Ανάδοχος κατέθεσε στον Αναθέτοντα τη με αριθμό ……………. Εγγυητική επιστολή της ΤΡΑΠΕΖΑΣ …………………… συνολικού ποσού ………………………………………. (………….€) (5% της συμφωνούμενης με την παρούσα αμοιβής του Αναδόχου, μη συμπεριλαμβανομένου του φόρου προστιθέμενης αξίας).

**ΑΡΘΡΟ 15**

**Εφαρμοστέο Δίκαιο - Επίλυση διαφορών**

15.1. Οι συμβαλλόμενοι θα προσπαθούν να ρυθμίζουν κάθε διαφορά που τυχόν θα προκύψει στις μεταξύ τους σχέσεις κατά την διάρκεια της ισχύος της σύμβασης που θα υπογραφεί, βάσει της καλής πίστης και των συναλλακτικών ηθών.

15.2. Επί διαφωνίας, κάθε διαφορά θα λύεται από τα ελληνικά δικαστήρια και συγκεκριμένα τα δικαστήρια Ηρακλείου, εφαρμοστέο δε δίκαιο είναι το Ελληνικό και το κοινοτικό.

15.3. Δεν αποκλείεται, ωστόσο, για ορισμένες περιπτώσεις, εφόσον συμφωνούν και τα δύο μέρη, να προβλεφθεί στη σύμβαση προσφυγή των συμβαλλομένων, αντί των δικαστηρίων, σε διαιτησία σύμφωνα πάντα με την ελληνική νομοθεσία και με όσα μεταξύ τους συμφωνήσουν. Αν δεν επέλθει τέτοια συμφωνία, η αρμοδιότητα για την επίλυση της διαφοράς ανήκει στα ελληνικά δικαστήρια κατά τα οριζόμενα στην προηγούμενη παράγραφο.

Ειδικά κατά των αποφάσεων που επιβάλλουν σε βάρος του αναδόχου κυρώσεις μπορεί να υποβάλλει προσφυγή για λόγους νομιμότητας και ουσίας ενώπιον του φορέα που εκτελεί τη σύμβαση, μέσα σε ανατρεπτική προθεσμία τριάντα (30) ημερών, από την ημερομηνία που έλαβε γνώση της σχετικής απόφασης. Επί της προσφυγής, αποφασίζει το αρμόδιο αποφαινόμενο όργανο του αναθέτοντα, ύστερα από γνωμοδότηση του αρμόδιου συλλογικού οργάνου και η απόφαση που θα εκδοθεί δεν επιδέχεται προσβολή με άλλη οποιασδήποτε φύσεως διοικητική προσφυγή.

**ΑΡΘΡΟ 16**

**Τροποποίηση Σύμβασης**

Τροποποίηση των όρων της παρούσας Σύμβασης γίνεται μόνο σε αντικειμενικά δικαιολογημένες περιπτώσεις με μεταγενέστερη γραπτή και ρητή συμφωνία των μερών.

**ΑΡΘΡΟ 17**

**ΛΟΙΠΕΣ ΔΙΑΤΑΞΕΙΣ**

Η υπ΄αριθμ. ………………. κατατεθείσα προσφορά του Αναδόχου αποτελούν συμπληρωματικά της παρούσας σύμβασης συμβατικά τεύχη. Σε περίπτωση ασάφειας ή διαφορετικής ρύθμισης μεταξύ των συμβατικών τευχών, η σειρά προτεραιότητας και ισχύος είναι η ακόλουθη:

α) Η παρούσα σύμβαση

β) Η διακήρυξη του διαγωνισμού

γ) Η προσφορά του Αναδόχου

Για τα θέματα που καθορίζονται στην παρούσα, κανένα συναφές κείμενο ή έγγραφο ή στοιχείο προϋπάρχον αυτής δεν έχει οποιαδήποτε ισχύ ή μπορεί να ληφθεί υπ’ όψη για την ερμηνεία των όρων της παρούσας, εκτός αν ρητώς καθορίζεται διαφορετικά στη παρούσα σύμβαση.

Αντίκλητος του Αναδόχου, στον οποίο μπορούν να γίνονται όλες οι κοινοποιήσεις από τον Αναθέτοντα προς τον Ανάδοχο ορίζεται με την παρούσα ο κ..........................................., κάτοικος .................................., ΤΚ ............................. τηλ: ………………….. .................. , fax 210 ...............................................email................................

Η κοινοποίηση εγγράφου από τον Αναθέτων στον Ανάδοχο θα γίνεται με κάθε πρόσφορο μέσο, ήτοι με ταχυδρομική επιστολή, τηλεομοιοτυπία, ή ηλεκτρονικά μέσα.

Αφού συντάχθηκε η παρούσα Σύμβαση, διαβάστηκε και έγινε αποδεκτό και από τα δύο μέρη το περιεχόμενό της, μονογραφήθηκε σε όλες τις σελίδες της και υπογράφηκε νόμιμα και από τους δύο συμβαλλομένους σε δύο (2) όμοια πρωτότυπα, ένα για το Σύλλογο κι ένα για τον εκπρόσωπο του Αναδόχου.

**ΟΙ ΣΥΜΒΑΛΛΟΜΕΝΟΙ**

|  |  |
| --- | --- |
| **Για τον Αναθέτοντα**  **Ο Πρόεδρος Δ.Σ. Συλλόγου** | **Για τον Ανάδοχο** |